06.09.2017
Цәыббрамза 7 инаркны 10-нӡа Аԥсны Аҳәынҭқарра Ахада Рауль Ҳаџьымба Ҟабарда-Балкариатәи Ареспубликеи Аедыг Республикеи рахь аҳәаанырцәтә ныҟәарақәа мҩаԥигараны дыҟоуп.
Цәыббрамза 8 рзы, Ҟабарда-Балкариатәи Ареспублика Ахада Иури Коков иааԥхьарала, Аԥсны Аҳәынҭқарра Ахада Рауль Ҳаџьымба ихы рылаирхәуеит Ҟабарда-Балкариатәи Ареспублика Аҳәынҭқарра амш иазку агәырӷьаратә усмҩаԥгатәқәа.
Аныҟәарақәа рҳәаақәа ирҭагӡаны Рауль Ҳаџьымбеи Иури Кокови реиԥылара мҩаԥысуеит.
Цәыббрамза 10 рзы, Аедыг Республика Ахада аамҭала инапынҵақәа назыгӡо Мураҭ Кумпилов иааԥхьарала, Аԥсны Аҳәынҭқарра Ахада Рауль Ҳаџьымба ихы алаирхәуеит Аедыг Республика Ахада имаҵураҭыҧ аанкылара иазку аусмҩаҧгатә.
Аныҟәарақәа рҳәаақәа ирҭагӡаны, Рауль Ҳаџьымбеи Мураҭ Кумпилови реиԥылара мҩаԥысуеит.